**ΝΕΟΕΛΛΗΝΙΚΗ ΛΟΓΟΤΕΧΝΙΑ Β’ ΓΥΜΝΑΣΙΟΥ**

**Νίκος Καββαδίας, Οι γάτες των φορτηγών**

1.  Γιατί οι ναυτικοί τρέφουν γάτες στα φορτηγά πλοία;

2. Ποια κοινά στοιχεία υπάρχουν ανάμεσα στη γάτα και στη γυναίκα σύμφωνα με το ποίημα;

3. Να εντοπίσετε στη γλώσσα μας εκφράσεις που χρησιμοποιούν τη λέξη «γάτα».

4. Από ποια αρρώστια κινδυνεύει η γάτα του καραβιού και πώς προσπαθούν οι ναυτικοί να την προστατέψουν; Τα καταφέρνουν;

5. Πώς συμπεριφέρονται οι ναυτικοί στην άρρωστη γάτα και γιατί; Πώς αισθάνονται;

6. Ποια στοιχεία του ποιήματος το κατατάσσουν στην παραδοσιακή ποίηση;

7. Να εντοπίσετε στο ποίημα δύο προσωποποιήσεις, δύο μεταφορές και δύο παρομοιώσεις.

**Εργασίες δημιουργικής γραφής**

1. Να φτιάξετε μία ακροστιχίδα εμπνευσμένη από το ποίημα.

2. Να περιγράψετε με 7 ουσιαστικά σε ένα συννεφόλεξο τη ζωή των ναυτικών.

3. Με αφορμή το ποίημα να γράψετε ένα χαϊκού (τρίστιχο 5-7-5) ή ένα λίμερικ (πεντάστιχο με ζευγαρωτή ομοικαταληξία – ααββα και ο πέμπτος στίχος να είναι επανάληψη του πρώτου).

4. Να γράψετε ένα νέο ποίημα χρησιμοποιώντας και κάποιους στίχους από το συγκεκριμένο ποίημα του Ν. Καββαδία.

5. Φανταστείτε ότι είστε ένας από τους ναυτικούς που αναφέρονται στο ποίημα και αποτυπώστε σε μια σελίδα του ημερολογίου σας τις σκέψεις και τα συναισθήματά σας για τη ζωή στη θάλασσα και την απώλεια της γάτας σας.

6. Να γράψετε ένα παραμύθι που θα μιλάει για μία ναυτική ιστορία αντλώντας έμπνευση μέσα από το ποίημα.

7. Να γράψετε μία φανταστική συνομιλία με τον ποιητή.